**PREGLED STANJA I PODUZETIH MJERA NA PREVENCIJI – 13.05.2020.**

**Nove poduzete mjere u Bosni i Hercegovini do 13.05.2020.:**

U sjedištu Federalne uprave civilne zaštite (FUCZ) u Sarajevu 12.05.2020. održana je 19. vanredna sjednica Federalnog štaba civilne zaštite (FŠCZ) kojom je predsjedavala zapovjednica Jelka Milićević.

S ciljem sprečavanja širenja zaraze korona virusa (Covid-19), Štab je donio nove naredbe i usvojio određene zaključke.

* Dozvoljen je rad javnog linijskog i vanlinijskog prijevoza putnika u cestovnom i željezničkom prevozu na području Federacije BiH  (FBiH) uz posebne epidemiološke mjere. Zadužuje se Federalno ministarstvo zdravstva da, u saradnji sa Zavodom za javno zdravstvo FBiH, propiše procedure rada prilikom prijevoza putnika iz ove naredbe tako da one budu dostupne na njihovim web stranicama. Ova naredba stupa na snagu danom donošenja a primjenjuje se od 15. maja ove godine.
* Dozvoljava se rad, odnosno  pružanje usluga ugostiteljskim objektima svih kategorija i hotelima na otvorenom prostoru (bašte i terase), uz poštivanje posebnih epidemioloških mjera. U ugostiteljskim objektima iz ove naredbe zabranjuje se upotreba i konzumiranje nargila.

Zadužuje se Federalno ministarstvo zdravstva da, u saradnji sa Zavodom za javno zdravstvo FBiH, propišu procedure rada ugostiteljskih objekata iz ove naredbe tako da one budu dostupne na njihovim web stranicama.

* Današnjom naredbom FŠCZ dozvoljava se rad privatnih stomatoloških ordinacija i privatnih zubotehničkih laboratorija na području FBiH uz poštivanje posebnih epidemioloških mjera. S tim u vezi, zadužuje se Federalno ministarstvo zdravstva da, u saradnji sa Zavodom za javno zdravstvo FBiH, utvrde procedure rada ordinacija  i laboratorija iz ove naredbe tako da one budu dostupne na njihovim web stranicama.
* FŠCZ je zaključkom zadužio kantonalne štabovi civilne zaštite da, u saradnji sa kantonalnim ministarstvima obrazovanja i kantonalnim ministarstvima zdravstva, razmotre mogućnost rada obrazovnih ustanova, vrtića i autoškola uz poštivanje epidemioloških mjera. Ovim zaključkom zadužuju se kantonalna ministarstva zdravstva da, u saradnji sa kantonalnim zavodima za javno zdravstvo, utvrde procedure rada obrazovnih ustanova, vrtića i autoškola tako da one  budu dostupne na njihovim web stranicama

**Pregled mjera u BH okruženju**

HRVATSKA:  
  
Hrvatska je povukla većinu mjera protiv širenja koronavirusa. Uvedena je mogućnost ulaska u zemlju bez obveze samoizolacije u trajanju od 14 dana i trenutno Hrvatska očekuje reciprocitetnu mjeru drugih država. Broj novooboljelih je u konstantnom padu, jedino žarište je otok Brač. S obzirom na strategiju neki drugih država, i u Hrvatskoj je namjera djelovati lokalno u suzbijanju epidemije kako ne bi nastala obveza zatvaranja cijele države.

Hrvatski nogometni savez donio je odluku o pokretanju nogometnih utakmica. Prva utakmica će biti 30.5., a riječ je o polufinalu kupa.

CRNA GORA:

U Crnoj Gori se hoteli, barovi, restorani, kafići i trgovački centri ponovno otvaraju 18.5.

U hotelima u Crnoj Gori dvije osobe mogu boraviti unutar 10m2. Institucija je također pozvala vlasnike hotela da slijede nova pravila kako bi suzbili širenje novog koronavirusa. Svi zaposlenici moraju voditi računa o svojoj osobnoj higijeni, a gosti moraju dezinficirati ruke prije ulaska u restoran, bar ili recepciju. Svi otvori na vratima moraju biti dezinficirani.

SRBIJA:

Usprkos ukidanju izvanrednog stanja u Srbiji, još uvijek postoje dvije preventivne mjere u vezi s javnim okupljanjima – zabranjeni su skupovi s više od 50 ljudi i skup treba najaviti policiji najmanje pet dana unaprijed.

Svi u Beogradu moći će koristiti javni prijevoz.

Izvori:

[www.fucz.gov.ba](http://www.fucz.gov.ba)

<https://balkaninsight.com/>